CONSILIUL LOCAL AL   MUNICIPIULUI  CRAIOVA








HOTĂRÂREA NR. 229
Consiliul Local al Municipiului Craiova, întrunit în şedinţa ordinară din data de 30.10.2008;

Având în vedere raportul nr.144691/2008 întocmit de Serviciul Resurse Umane prin care se propune aprobarea criteriilor şi a procedurii de participare la concursul organizat pentru ocuparea postului de director general al Regiei Autonome de Transport Craiova şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008; 

În conformitate cu prevederile Hotărârii Guvernului nr.281/1993 cu privire la salarizarea personalului din unităţile bugetare, modificată şi completată, şi a Legii nr.53/2003 – Codul Muncii;
În temeiul art.36 alin.2 lit. a, art.63,alin.7, art 45 alin.1 şi art.61 alin.2 din Legea nr.215/2001, republicată, privind administraţia publică locală:

HOTĂRĂŞTE:

Art.1. Se aprobă criteriile de participare la concursul organizat pentru ocuparea postului de director general al Regiei Autonome de Transport Craiova, după cum urmează:

· să aibă cetăţenie română şi domiciliul stabil în România;

· să fie absolvent al învăţământului universitar, studii superioare de lungă durată cu diplomă de licenţă, de orientare tehnică, economică sau juridică;

· să aibă experienţă de minim un an într-o structură de conducere;
· să aibă vechime minim 5 ani în specialitate;

· să aibă cunoştinţe operare calculator;

· să nu fi suferit condamnări penale sau civile care l-ar putea face incompatibil cu funcţia pentru care candidează.

Art.2. Se aprobă procedura de organizare a concursului pentru ocuparea postului de director general al Regiei Autonome de Transport Craiova, după cum urmează:

· concursul va consta în două probe: proba scrisă şi proba de interviu, conform tematicii aprobate în acest sens;

· nota minimă pentru promovare este 8 (opt) pentru fiecare din cele două probe;

· organizarea concursului pentru ocuparea postului de director general se va desfăşura în termen de 30 zile de la aprobarea prezentei hotărâri.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Serviciul Resurse Umane şi Regia Autonomă de Transport Craiova vor aduce la îndeplinire prevederile prezentei hotărâri.

	 PREŞEDINTE DE ŞEDINŢĂ,
	CONTRASEMNEAZĂ,

	                          
	SECRETAR,

	         Alexandru GÎDĂR
	Nicoleta MIULESCU

